Source: https://www.klikasuntovuokraus.fi/vuokranantajat/tietopankki-vuokranantajat
Timestamp: 2019-07-19 01:47:42+00:00
Document Index: 22507816

Matched Legal Cases: ['kko ', 'kko ', 'kko ', 'kko\n', 'kko\n', 'kko\n', 'kko\n', 'kko ', 'kko\n', 'kko ', 'kko ', 'kko ', 'kko\n', 'kko ', 'kko ', 'kko ', 'kko ', 'kko ']

Vuokranantajan tietopankki│Vuokravälitys KLIK Asuntovuokraus Oy
KLIK Varma ja
KLIK Helppo hallinnointipalvelut
Perintäpalvelu asiakkaillemme!
Asuntovuokrauksen tietopankki
Tälle sivulle on koottu vuokranantajaa koskevaa tärkeää tietoa asunnon vuokrauksesta.
Etsi sinua kiinnostava otsikko ja klikkaa sitä, niin selaimeesi aukeaa lisätiedot!
Meillä hoidat asiat mukavasti verkossa!
AsuntovuokrausToimitilavuokrausHallinnointipalvelutPerintä- ja häätöpalveluVuokralaistakuuSähköinen toimeksiantoSähköinen vuokrasopimus
Vuokranantajan tietopankki
Vuokralaisen tietopankki
Taloyhtiön vai osakkaan vastuulla? Kuka vastaa mistäkin?
Usein on epätietoisuutta siitä, kenen vastuulla eri osa-alueet ovat. Olemme tehneet siitä syystä helpottavan hahmotelman vastuunjakotaulukosta.
O = Osakkaan vastuulla
TY = Taloyhtiön vastuulla
TY 1.1 Vesikatto
1.2 Lattiat ja sisäkatot
TY 1.2.1 Lattian ja sisäkaton rakenteet
O 1.2.2 Lattian ja sisäkaton pinnoitteet
1.3 Ulkoseinät väliseinät portaat pilarit ja palkit
TY 1.3.1 Rakenteet
O 1.3.2 Sisäpuoliset pinnoitteet
TY 1.4 Painumat ja halkeamat rakenteissa
1.5 Parvekkeet
TY 1.5.1 Rakenteet, eristeet, perusjärjestelmät ja julkisivupinnat
O 1.5.2 Sisäpinnat ja puhtaanapito
1.6 Lämmön-, veden-ja ääneneristeet
TY 1.6.1 Lämmöneristys
TY 1.6.2 Vedeneristys
TY 1.6.3 Ääneneristys
O 2.1 Sisäpuoliset maalaukset tapetointi, panelointi, laatoitus ym. lattia-ja seinäpinnoitteet
O 2.2 Sisärappaukset, tasoitepinnat ja alaslasketut katot
TY 3.1 Huoneiston ulko-ovi ja parvekeoven uloin ovi
O 3.2 Huoneiston väliovet ja sisäovet
TY 3.3 Postiluukku
TY 3.4 Huoneiston ulko-oven nimikilpi
TY 3.5 Huoneiston ulko-oven ja parvekeoven lukko ja avaimet
O 3.6 Huoneiston ulko-oven lisälukko = "turvalukko"
O 3.7 Ovensuljin
TY 3.8 Ovenpysäytin ja aukipitoIenkki
TY 3.9 Ovikello
TY 3.10 Ovisilmä
O 3.10.1 Ovisilmä osakkaan asentama
3.11 Automaattiulko-ovi
O 3.11.1 Huoneiston sisäpuoliset
TY 3.11.2 Huoneiston ulkopuoliset
TY 4.1 Ulkopuite ja karmi
O 4.2 Sisäpuite ja välipuite
TY 4.3 Ikkunoiden ulkopuolen kunnossapito ja maalaus
O 4.4 Ikkunoiden sisäpuolen kunnossapito sekä sisäpuolen ja välien maalaus
TY 4.5 Ikkunan ulkolasi
O 4.6 Ikkunan sisemmät lasit
O 4.7 Tuuletusluukku
TY 4.8 Kiinteästi seinärakenteeseen asennettu umpiolasielementti
TY 4.9 Ulkopuitteiden käynti ja heloitus
O 4.10 Sisäpuitteiden käynti ja heloitus
O 4.11 Ikkunan aukipitolaite
O 4.12 Parvekeoven ja ikkunanpuitteiden tiivistys
TY 4.13 Parvekelasit, valo katteet, lipat, markiisit yms. rakenteet, laitteet ja varusteet
O 4.13.1 Osakkaan asentamana
O 4.14 Sälekaihtimet
O 5.1 Kiinteät kaapistot ja komerot
O 5.2 Ikkunalauta ja näyteikkunataso
O 5.3 Ikkunaverhotanko ja verholauta
O 5.4 Saunan paneelit, lauteet ja kiuas
5.5 Takka ja uunit
O 5.5.1 Takka
O 5.5.2 Takkapelti
TY 5.5.3 Takkahormi
TY 5.5.4 Takkaimuri, kytkin ja säädin
6 VESI- JA VIEMÄRIJOHTOJÄRJESTELMÄ JA VESILÄMMITYSLAITTEET
O 6.1 Ammeet ja altaat
TY 6.2 Vesihanat ja sekoittimet
O 6.3 Kalustesauna, höyrysauna, höyrykaappi, suihkukaappi
O 6.4 Liitäntäletkut ja käsisuihkut
TY 6.5 Venttiilit
TY 6.6 Wc-istuin, istuimen kansi, vesisäiliö ja hu u hteluventtiili laitteisto
O 6.7 Pesukoneen liittäminen
TY 6.8 Putkistot ja johdot
TY 6.8.1 Viemärintukos
O 6.8.1.1 Ilmoitusvelvollisuus tukoksesta
TY 6.8.1.2 Tukoksen poistaminen
TY 6.9 Huoneistokohtainen vesimittari
TY 6.10 Huoneistokohtainen kiertovestpumppu
6.11 Vesilukko
TY 6.11.1 Korjaus ja uusiminen
O 6.11.2 Peruspuhdistus
TY 6.11.3 Tukoksen poistaminen
6.12 Lattiakaivo
TY 6.12.1 Korjaus ja uusiminen
O 6.12.2 Peruspuhdistus
TY 6.12.3 Tukoksen poistaminen
6.13 Uima-allas
TY 6.13.1 Rakenne ja vedeneriste
TY 6.13.2 Putkisto
TY 6.13.3 Uima-allaslaitteisto pumppuineen ja suodattimineen, pinta- ja pohjaventtiileineen sekä lämmönvaihtimineen
O 6.13.4 Pinnoitteet ja varusteet
TY 6.14 Lämminvesivaraaja
TY 6.15 Vesilämmityslaitteet
TY 6.16 Hiekan-, rasvan-, bensiinin-, ja öljynerotin
O 6.17 Ilmalämpöpumppu
TY 6.17.1 Yhtiön asentamana
TY 6.18 Poistoilmalämpöpumppu
O 6.18.1 Osakkaan asentamana
TY 6.19 Maalämpöpumppu, lämmönkeruuputkistot
7.1 Raitisilmaventtiili ja tuloilmaventtiili
TY 7.1.1 Korjaaminen ja uusiminen, ulko- ja sisäpuoliset osat
O 7.1.2 Puhdistaminen, sisäpuoliset osat
7.2 Suodattimet
O 7.2.1 Uusiminen ja puhdistaminen, huoneiston sisäpuolella sijaitsevat tai sieltä vaihdettavissa olevat osat
TY 7.2.2 Uusiminen ja puhdistaminen, huoneiston ulkopuolella sijaitsevat tai sieltä vaihdettavissa olevat osat
TY 7.3.1 Korjaaminen ja uusiminen
O 7.3.2 Puhdistaminen
7.4 Liesikuvun rasvasuodatin
7.4.1 Metalliset suodattimet
TY 7.4.1.1 Uusiminen
O 7.4.1.2 Puhdistaminen
7.4.2 Muut, esim. kankaiset
O 7.4.2.1 Uusiminen
7.5 Liesikupu
TY 7.5.1 Laite
O 7.5.2 Valaisin ja valokytkin
O 7.6 Liesituuletin suodattimineen
TY 7.7 Poistohormi
TY 7.8 Tulo-ja poistokanavat varusteineen
TY 7.9 Tulo- ja poistoilmakoneet
TY 7.10 Lämmön talteenotto-, tuloilman lämmitys-ja tuloilman jäähdytyspatterit
TY 7.11 Ilmanvaihdon automatiikka-ja ohjauslaitteet sekä kytkimet
TY 7.12 Takkaimuri
TY 8.1 Huoneiston sisäiset sähkö- ja tiedonsiirtojohdot kiinteän verkon osalta
TY 8.2 Ryhmäkeskus/jakokeskus
O 8.2.1 Kertakäyttösulakkaiden vaihto
SÄHKÖVERKKOYHTIÖ 8.3 Sähkömittari
TY 8.4 Kytkin ja sähköpistorasia
TY 8.5 Autonlämmityspistorasia varusteineen
O 8.6 Lamppu, led, kuituvalo, loisteputki ja sytytin
O 8.7 Kiinteä valaisin
TY 8.8 Huoneistokohtaiset sähkölämmityslaitteet ja lämmityskaapelit säätimineen
O 8.9 Kodinkoneet
TY 8.10 Kylmiö jäähdytyslaitteineen
TY 8.11 Lämminvesivaraaja
O 8.12 Saunan kiuas ja ohjauskeskus
8.13 Keskuspölynimuri
O 8.13.1 Huoneiston sisäpuolinen letku ja pölysäiliö
TY 8.13.2 Keskusyksikkö ja putkistot
TY 8.13.3 Huoneiston ulkopuoliset osat
8.14 Turva-, huolto-ja ilmoitinjärjestelmät
TY 8.14.1 Talotekniset hälytysjärjestelmät
TY 8.14.2 Poistumistie- ja turvavalojärjestelmät
TY 8.14.3 Paloilmoitin- ja palovaroitinjärjestelmät
TY 8.15 Soittokello-, ovisummeri- ja kulunvalvontajärjestelmät sekä ovipuhelin
TY 9.1 Talojakamo/puhelinjakamo
TY 9.2 Huoneistojakamo
TY 9.3 Puhelinverkko
TY 9.4 Yleiskaapelointi
TY 9.5 Valokuituverkko
TY 9.6 Kiinteät tietoliikenne-ja puhelinpistorasiat
TY 10.1 Yhteisantennilaitteet
TY 10.2 Antennirasia
TY 11.1 Kaasuputket
KAASULAITOS 11.2 Kaasumittari
12 MUUT LAITTEET JA LAITTEISTOT
TY 12.1 Postilaatikko
12.2 Palontorjunta
O 12.2.1 Palovaroitin (paristokäyttöinen)
TY 12.2.2 Palovaroitin (sähköverkkoon kytketty) ja varavirtalähde (paristo tai akku)
TY 12.2.3 Paloposti: hana, letkut ja muut osat
O 12.2.4 Palopostin letkut huoneiston puolella
TY 12.2.5 Käsisammutin (huoneiston ulkopuolinen)
O 12.2.6 Käsisammutin (huoneiston sisäpuolinen
TY 12.2.7 Spriklerilaitteet
12.3 Jätehuolto
TY 12.3.1 Jätepuristin, jäteastia (yhteinen)
O 12.3.2 Jätepuristin (osakkaan oma)
TY 12.4 Yhtenäiset nimikilvet ja opasteet
12.5 Kylmähuoneet ja varastot
TY 12.5.1 Rakenteet
TY 12.5.2 Laitteisto
13 OSAKKEENOMISTAJAN RAJATTU PIHA-ALUE
O 13.1 Nurmikko tms.
O 13.2 Istutukset
TY 13.3 Puut
TY 13.4 Raja-aita
TY 13.5 Pihavarasto ja -katos
TY 13.6 Pihavalaisin
TY 13.7 Pihaterassi
Tärkeitä lakipykäliä
Asunnon vuokraukseen liittyy useita tärkeitä pykäliä, jotka vuokranantajan tulee huomioida. Olemme tehneet sinua helpottamaan listan niistä. Pääset tarkastelemaan asuntovuokrauksen tärkeitä lakipykäliä alta.
Otsikoittain olevat aihealueet ohjaavat sinut oikeaan kohtaan lakitekstiä.
Laki asuinhuoneiston vuokrauksesta 31.3.1995/481
http://www.finlex.fi/fi/laki/ajantasa/1995/19950481#L1
4§ Vuokrasopimuksen kesto
http://www.finlex.fi/fi/laki/ajantasa/1995/19950481#L1P4
5§ Vuokrasopimuksen muoto ja sen vaikutus vuokrasuhteen kestoon http://www.finlex.fi/fi/laki/ajantasa/1995/19950481#L1P5
8§ Vakuus asuinhuoneiston vuokrasuhteessa
http://www.finlex.fi/fi/laki/ajantasa/1995/19950481#L1P8
11§ Puolisoiden vastuu asuinhuoneiston vuokrasopimuksesta http://www.finlex.fi/fi/laki/ajantasa/1995/19950481#L1P11
12§ Määräajan päättyminen
http://www.finlex.fi/fi/laki/ajantasa/1995/19950481#L1P12
2 Luku. Asuinhuoneiston käyttö, kunto ja kunnossapito
http://www.finlex.fi/fi/laki/ajantasa/1995/19950481#L2
16§ Asuinhuoneiston hallintaan saaminen ja sen viivästyminen http://www.finlex.fi/fi/laki/ajantasa/1995/19950481#L2P16
17§ Asuinhuoneiston luovuttaminen toisen käytettäväksi
http://www.finlex.fi/fi/laki/ajantasa/1995/19950481#L2P17
20§ Asuinhuoneiston kunto ja sen puutteellisuus
http://www.finlex.fi/fi/laki/ajantasa/1995/19950481#L2P20
21§ Korjaus- ja muutostyöt sekä hoitotoimenpiteet
http://www.finlex.fi/fi/laki/ajantasa/1995/19950481#L2P21
22§ Vuokranantajan oikeus päästä asuinhuoneistoon
http://www.finlex.fi/fi/laki/ajantasa/1995/19950481#L2P22
24§ Vuokralaisen ilmoitusvelvollisuus
http://www.finlex.fi/fi/laki/ajantasa/1995/19950481#L2P24
25§ Vuokralaisen vastuu asuinhuoneiston vahingoittumisesta http://www.finlex.fi/fi/laki/ajantasa/1995/19950481#L2P25
3 Luku. Vuokran suuruus
http://www.finlex.fi/fi/laki/ajantasa/1995/19950481#L3
27§ Vuokran määräytyminen
http://www.finlex.fi/fi/laki/ajantasa/1995/19950481#L3P27
29§ Vuokran kohtuullisuuden selvittäminen
http://www.finlex.fi/fi/laki/ajantasa/1995/19950481#L3P29
4 Luku. Vuokran maksaminen
http://www.finlex.fi/fi/laki/ajantasa/1995/19950481#L4
34§ Vuokran maksamisen ajankohta
http://www.finlex.fi/fi/laki/ajantasa/1995/19950481#L4P34
35§ Vuokran maksutapa
http://www.finlex.fi/fi/laki/ajantasa/1995/19950481#L4P35
5 Luku. Vuokranantajan vaihtuminen
http://www.finlex.fi/fi/laki/ajantasa/1995/19950481#L5
6 Luku. Vuokraoikeuden siirto ja jatkaminen
http://www.finlex.fi/fi/laki/ajantasa/1995/19950481#L6
7 Luku. Vuokrasopimuksen irtisanominen
http://www.finlex.fi/fi/laki/ajantasa/1995/19950481#L7
51§ Vuokrasopimuksen päättyminen irtisanomisen johdosta
http://www.finlex.fi/fi/laki/ajantasa/1995/19950481#L7P51
52§ Vuokrasopimuksen irtisanomisaika
http://www.finlex.fi/fi/laki/ajantasa/1995/19950481#L7P52
53§ Puolison suostumus vuokrasopimuksen irtisanomiseen
http://www.finlex.fi/fi/laki/ajantasa/1995/19950481#L7P53
54§ Irtisanomisilmoitus ja sen tiedoksiantaminen
http://www.finlex.fi/fi/laki/ajantasa/1995/19950481#L7P54
55§ Määräaikaisen vuokrasopimuksen irtisanominen
http://www.finlex.fi/fi/laki/ajantasa/1995/19950481#L7P55
56§ Vuokralaisen irtisanomissuoja toistaiseksi voimassa olevassa vuokrasuhteessa
http://www.finlex.fi/fi/laki/ajantasa/1995/19950481#L7P56
8 Luku. Vuokrasopimuksen purkaminen ja lakkaaminen
http://www.finlex.fi/fi/laki/ajantasa/1995/19950481#L8
61§ Vuokranantajan oikeus purkaa vuokrasopimus
http://www.finlex.fi/fi/laki/ajantasa/1995/19950481#L8P61
62§ Varoitus purkamisoikeuden käyttämisestä
http://www.finlex.fi/fi/laki/ajantasa/1995/19950481#L8P62
66§ Vuokrasopimuksen purkamisilmoitus
http://www.finlex.fi/fi/laki/ajantasa/1995/19950481#L8P66
67§ Vuokrasopimuksen lakkaaminen
http://www.finlex.fi/fi/laki/ajantasa/1995/19950481#L8P67
9 Luku. Muutto asuinhuoneistosta
http://www.finlex.fi/fi/laki/ajantasa/1995/19950481#L9
68§ Muuttopäivä vuokrasopimuksen päätyttyä
http://www.finlex.fi/fi/laki/ajantasa/1995/19950481#L9P68
10 Luku. Asuinhuoneiston jälleenvuokraus
http://www.finlex.fi/fi/laki/ajantasa/1995/19950481#L10
11 Luku. Asuinhuoneiston alivuokraus
12 Luku. Työsuhdeasunto
http://www.finlex.fi/fi/laki/ajantasa/1995/19950481#L12
13 Luku. Voimaantulosäännökset
http://www.finlex.fi/fi/laki/ajantasa/1995/19950481#L13
Koko lain asuinhuoneiston vuokrauksesta näet tämän linkin alta: http://www.finlex.fi/fi/laki/ajantasa/1995/19950481
Asunnon vuokrauksen asiakirjat
Asunnon vuokraukseen liittyy useita tärkeitä asiakirjoja, joita vuokranantajan tulee toimittaa välitysliikkeelle asuntoa vuokratessa.
Sinun tulee toimittaa isännöitsijäntodistus (max 3kk vanha) ja energiatodistus. Mikäli asunnosta löytyy pohjapiirrustus, niin on se hyvä toimittaa toimeksiannon teon yhteydessä.
Oikeushenkilön (yhteisö tai säätiö) tulee todistaa henkilöllisyytensä luotettavalla asiakirjalla, kuten ajantasaisella kaupparekisteriotteella tai vastaavalla otteella jostain julkisesta rekisteristä.
Välitysliikkeen käyttö
Vuokraisinko asunnon itse vai välitysliikkeen kautta? Sekä vuokranantaja ja asunnon hakija voivat tehdä kirjallisen toimeksiannon välitysliikkeen kanssa. Nykyisen lainsäädännön mukaan toimeksiantaja suorittaa välityspalkkion maksun oli hän sitten vuokranantaja tai vuokralainen.
Välittäjän tehtävä on mm. järjestää asuntoesittelyt vuokralaisille, saattaa vuokrasopimuksen osapuolet yhteen ja auttaa vuokrasopimuksen laadinnassa. Välitysliikkeiden tulee suorittaaa välitys ammattitaitoisesti, hyvää välitystapaa noudattaen, huolellisesti sekä ottaen huomioon molempien osapuolten edut.
Välityspalkkion vähennys verotuksessa
Välityspalkkio on vähennyskelpoinen vuokratulojen verotuksessa. Välityspalkkion voidaan vähentää täysin (100%) vuokratulojen verotuksessa.
Linkki vero.fi sivuille, jossa tietoa enemmän: https://www.vero.fi/fi-FI/Henkiloasiakkaat/Vuokratulot/Vuokratulosta_saa_vahentaa_kulut(9226)
Vuokranantajan tulee ilmoittaa kaikki vuokratulot ja niihin kohdistuvat kulut verotuksessaan. Vaikka kulujen vähetämisen jälkeen verotettavaa vuokratuloa syntyisikään, tulee tiedot silti ilmoittaa.
Tietoa vuokratulojen ilmoittamisesta lisää vero.fi sivuilla osoitteessa: https://www.vero.fi/fi-FI/Henkiloasiakkaat/Vuokratulot/Ilmoita_vuokratulot_Verohallintoon(9227)
Vuokrasopimuksen sisältö
Vuokrasopimukset ovat usein sisällöltään monimuotoisia, sillä niissä tulee käydä moni asia seikkaperäisesti lävitse, jotta mahdollisilta riitatilanteilta vältyttäisiin tulevaisuudessa. Vuokrasopimus onkin yksi tärkeimmistä vuokrausprosessin vaiheista ja se on syytä tehdä aina kirjallisena. Sopimus on lain määräämänä tehtävä kirjallisesti, jos kyseessä on määräaikainen sopimus, jotta määräaikaisuuden ehto olisi lainvoimainen. Usein ongelmaksi muodostuu kuitenkin sopimuksen sisältö. Muista aina tehdä vuokrasopimus molemmille osapuolille.
‍Voit hankkia KLIK:ltä vuokrasopimuspohjan, jota käyttämällä voit olla varma että vuokrasopimus pitää sisällään kaiken mitä tarvitsee.
Teimme listan yleisistä tärkeimmistä kohdista vuokrasopimuksissa:
1.	Vuokranantajan/ Vuokranantajien tiedot
•	Puhelin
•	Tilinumero
2. Vuokralainen/ Vuokralaiset tiedot
•	HETU/ Y-tunnus
3. Vuokrattavan kohteen tiedot
•	Pinta-ala
•	Muut vuokralaisen käytössä olevat tilat
4. Kaikki maksut eriteltynä
•	Vuokra
•	Vesi
•	Sähkö
•	Lämmitys
5. Ehdot
•	Vuokranmaksupäivä
•	Vuokrantarkastus
•	Hallinnan siirtyminen
•	Sopimussakko
•	Vuokravakuuden mahdollinen käyttäminen
•	Tupakointi
•	Lemmikit
•	Mahdolliset kunnossapitovastuut eriteltyinä
•	Kotivakuutus
7. Vuokra-aika
•	Toistaiseksi voimassa oleva vai määräaikainen
8. Vakuus
•	Mitä vakuuttaa käytetään?
•	Kuinka suuri se on €?
10. Allekirjoitukset
•	Aika ja paikka
•	Vuokralaisen/Vuokralaisten allekirjoitus
•	Vuokranantajan/Vuokranantajien allekirjoitus
Listaus ei ole täydellinen, vaan siinä on käyty vain olennaisimmat asiat. Jos haluat virheettömän vuokrasopimuksen, niin suosittelemme sen hankkimista kauttamme!
Sopimussakko on sovittu rahallinen tai muu suoritettava korvaus, jonka sopimuksen rikkonut osapuoli lupautuu suorittamaan sopimusrikkomuksesta kärsineelle osapuolelle. Sopimussakko on luonteeltaan vahingonkorvausta.
Laissa asuinhuoneiston vuokrauksesta 1 luvun 8§:n mukaan voidaan sopia kohtuullisen vakuuden asettamisesta, sen varalta ettei sopijapuoli täytä velvoitteitaan. Vuokravakuus asetetaan yleisesti vuokralaisen toimesta vuokrasopimusta tehdessä ja ennen avainten luovuttamista asuntoon, eli ennen vuokra-asunnon hallinnan luovutusta.
Vuokravakuus on vuokranantajan turva vuokrasopimuksen aikana mahdollisten häiriötapausten varalta. Vuokravakuus asetetaan vuokralaisen vuokranmaksun ja velvoitteiden turvaamiseksi. Vuokrasopimusta tehdessä sekä vuokravakuudesta sovittaessa, tulee sopia vakuuden kattavan kaikki vuokrasopimuksessa mainitut velvoitteet. Täten vakuus kattaa esimerkiksi mahdolliset vuokrarästit sekä asunnon mahdollisen vaurioitumisen. Jo vakuuden maksamattomuus on riittävä peruste purkaa vuokrasopimus ja juuri tästä syystä vakuuden viimeisestä toimituspäivästä on syytä sopia tarkoin.
Vuokravakuus on 1-3 kuukauden vuokraa vastaava summa, vuokravakuus ei kuitenkaan saa olla yli kolmen kuukauden vuokraa vastaava summa, sillä ehto joka ylittää kolmen kuukauden vuokran rajan on mitätön. Vakuus on yleisesti 1 tai 2 kuukauden vuokran suuruinen.
Yleisesti vakuus talletetaan rahana vuokravakuustilille, jonka vuokralainen avaa pankissa ja josta toimitetaan panttipaperi vuokranantajalle. Vakuus voidaan myös toimittaa suoraan vuokranantajan tilille.Vakuutena voidaan käyttää myös esimerkiksi sitoumuksia tai osakkeita. Lisäksi usein on käytössä omavelkaisia takauksia, jolloin takaaja sitoutuu täyttämään vuokrasopimuksen velvoitteet, jos vuokralainen itse ei niitä täytä.
Vakuutta käytetään tyypillisesti tilanteissa, joissa vuokralaisella on vuokrarästejä tai kun huoneistoa on vahingoitettu. Maksamattomia vuokria käytetäänkin usein vuokrasopimuksen purkuperusteena, vaikka vakuudella ne voitaisiin mahdollisesti kattaakkin. Vuokrasuhteen ollessa häiriötön, tulisi vakuus palauttaa heti vuokrasuhteen päätyttyä vuokralaiselle. Ennen vakuuden palautusta kannattaa huoneisto tarkistaa mahdollisten rikkoutumisien tai epäsiisteyden varalta. Jos huoneisto on kunnossa, tulee vakuus palauttaa viipymättä vuokralaiselle.
Kotivakuutus ja vastuuosa
Vahingon sattuessa vakuutusten olisi syytä olla kunnossa. Yleisesti vuokranantajan tulee vaatia vuokralaiselta kotivakuutus, jotta mahdolliset vahinkotilanteet saataisiin vakuutuksen korvattavaksi. Sopimukseen kannattaakin ottaa ehto, että vuokralaisella tulee olla koko vuokrasuhteen ajan voimassa kotivakuutus, jossa on mukana myös vastuuosa.
Kotivakuutuksella vuokralainen vakuuttaa huoneistossa olevan irtaimistonsa mm. palo- ja vesivahinkojen varalta. Vastuuosa vakuutuksessa sen sijaan kattaa esimerkiksi vuokranantajan tai taloyhtiön omaisuudelle aiheutuneita vahinkoja. Vuokranantajan tuleekin tarkistaa, että vakuutus varmasti pitää sisällään vastuuosan.
Lisäksi vuokranantajille on tarjolla vakuutuksia, joilla voi vakuuttaa ne huoneiston osat, jotka ovat vuokranantajan kunnossapitovastuulla. Vuokranantajan kannattaakin miettiä huoneiston vakuuttamista, vaikka vuokralaisella olisikin kotivakuutus ja taloyhtiöllä kiinteistövakuutus, sillä vakuutusmaksu on pieni kuluerä mahdolliseen vahinkoon verrattuna. Vuokranantajan onkin siis syytä tutustua eri vakuutusratkaisuihin ja ottaa yhteyttä vakuutusyhtiöön.
Vuokra-aika (toistaiseksi voimassaoleva & määräaikainen)
Vuokrasopimuksen ollessa toistaiseksi voimassa oleva, sopimus jatkuu kunnes toinen osapuoli irtisanoo sen. Usein toistaiseksi voimassa olevaa sopimusta käytettäessä sopimukseen merkitään irtisanomisaika. Sopimuksissa yleistä on, että sovitaan ensimmäiseksi mahdolliseksi irtisanomisajan alkamispäiväksi vuosi vuokrasopimuksen alkamispäivästä. Vuokrasopimukseen tulisikin selvästi kirjata sopimuksen alkamispäivä ja lisäksi hallintaoikeuden siirtymispäivä, jos se ei ole sama kuin alkamispäivä. Toistaiseksi voimassa oleva vuokrasopimus voidaan purkaa irtisanomisaikojen mukaisesti.
Lisää toistaiseksi voimassa olevasta vuokrasopimuksesta “Tärkeät laki kohdat” sivulla.
Vuokrasopimus voidaan tehdä myös määräaikaisena, jolloin osapuolet sopivat milloin vuokrasopimus päättyy. Määräaikainen vuokrasopimus päättyy automaattisesti sovittuna päivänä ilman irtisanomista. Määräaika tulee kirjata vuokrasopimukseen. Määräaikaista vuokrasopimusta ei voida irtisanoa sinä aikana, kun sopimus on voimassa. Tämä koskee niin vuokranantajaa kuin vuokralaistakin. Sopimuksen ollessa määräaikainen, ei sitä voida irtisanoa, mutta se voidaan purkaa, mikäli purkuun oikeuttavat edellytykset ovat olemassa.
Lisää määräaikaisesta vuokrasopimuksesta “Tärkeät laki kohdat” sivulla.
Riitojen ratkaisu vuokrasuhteessa
Vuokrasuhteissa voi syntyä erimieisyyksiä ja lähtökohtaisesti erimielisyydet tulee pyrkiä ratkaisemaan sopimalla, sillä se on nopeampaa, joustavampaa sekä halvempaa, kuin tuomioistuimessa selvittäminen. Lisäksi erimielisyyden ilmentyessä tulee lähtökohtaisesti tarkistaa mitä vuokrasopimus sanoo kyseisestä asiasta. Jos sopimusehdoista ei olla samaa mieltä, kannattaa ottaa yhteys välitysliikkeeseen.
Mikäli osapuolten välillä ei päästä yhteisymmärrykseen, huoneenvuokrariita voidaan viedä käräjäoikeuden käsittelyyn tai kuluttajariitalautakunnan tutkintaan.
Kuluttajariitalautakunta: http://www.kuluttajariita.fi/fi/
Vuokra myöhässä / maksamatta
Heti jos huomaat vuokran olevan maksamatta, ole rohkeasti yhteydessä vuokralaiseen. Huomauta asiasta sekä sovi vuokran suorituksesta. Suosituksena voidaankin pitää, että 2-3 päivää vuokranmaksupäivän jälkeen tehdään tarkastus, jotta nähdään ovatko vuokrat tulleet. Vuokranmaksun toistuva myöhästely ja maksamattomuus, ovat perusteltuja syitä antaa purkuvaroitus sopimushäiriön johdosta. Varoitusta ja purkuilmoitusta toimittaessa kannattaa hankkia vuokralaiselta allekirjoitus/kuittaus, jotta sinulla on lainmukainen saantitodistus. Mikäli maksuja ei ole suoritettu ilmoitettuun päivään mennessä vuokrasuhde voidaan purkaa.
Mikäli vuokraa on maksamatta vähintään kaksi kuukautta, vuokralaiselle ei tarvitse antaa varoitusta sopimuksen purusta, vaan sopimus voidaan purkaa ilmoitusluonteisesti. Vuokranmaksuongelmia voidaan vähentää tarkalla seulalla vuokralaista valittaessa.
Varoituksen antaminen vuokralaiselle
Ennen varoituksen antamista tulee vuokralaiseen olla yhteydessä. Häiriöilmoitukset voivat olla perusteettomia ja juuri siitä syystä onkin syytä olla yhteydessä asianomaisiin. Varoitus vuokralaiselle annetaan eri velvollisuuksien rikkomisesta tai laiminlyönnistä. Häiriköintiä voi olla vaikeaa määritellä, mutta voidaan kuitenkin todeta nyrkkisääntönä, että kyseessä on häiriö kun käytös on tavallisesta asumisesta poikkeavaa ja toistuvaa.
Mikäli vuokralainen on saanut käytöksensä takia varoituksen, voidaan hänet häätää jos häiriökäytös varoituksesta huolimatta jatkuu. Varoitus on aina annettava vuokralaiselle tiedoksi todistettavasti ja kirjallisesti, samoin kuin irtisanomisilmoituksesta on säädetty. Tärkeää onkin siis, että voidaan todistaa varoituksen toimituksen tapahtuneen, vaikka vastaanottaja sen kiistäisikin asian myöhemmin. Varoitus tulee toimittaa joko haastemiehen välityksellä tai itse niin, että mukana on todistaja. Varoituksen tarkoituksena on antaa vuokralaiselle oikeus oikaista ja korjata käytöksensä.
Mikäli vuokralainen korjaa käytöksensä tai täyttää viivytyksettä velvoitteensa, niin mahdollinen purkuoikeus lakkaa.
Vuokranantajana voit joutua tilanteeseen, jossa harkittavaksi tulee vuokralaisen häätäminen. Hyvänä perusajatuksena on, että häätö toimii vasta viimeisenä keinona, jonka avulla huoneisto hankitaan takaisin omaan hallintaan. Jos vuokralainen on edes jossain määrin yhteistyökykyinen, pyri aina sopimaan asia, sillä usein häätö voi kestää useita kuukausia ja koko prosessi vaatii aina paljon aikaa ja vaivaa. Lisäksi haluamme entistä enemmän painottaa asioiden ja ongelmien reagoimiseen heti niiden ilmetessä, sekä pyrkiä ensisijaisesti sopimaan tilanteet sovittelussa.
Häätöä haetaan vuokrasuhteen päättämistilanteissa, kun vuokralainen ei luovuta jostai syystä huoneistoa vuokranantajalle tai ei hoida velvollisuuksiaan. Usein häätö tulee vastaan, kun vuokrasuhdetta puretaan.
Vuokrasopimuksen purkaminen vaatii merkittävän sopimusrikkomuksen.
Vuokranantajalla on oikeus lain mukaan purkaa vuokrasopimus, jos:
• Vuokralainen laiminlyö vuokranmaksua
• Huoneistoa käytetään muuhun tarkoitukseen, kun sopimusta tehtäessä on edellytetty
• Vuokralainen rikkoo huoneistossa sitä, mitä järjestyksen tai terveyden säilyttämiseksi on määrätty
• Vuokralainen luovuttaa huoneiston toisen käyttöön tai siirtää vuokraoikeuden toisen käytettäväksi vastoin säännöksiä
• Vuokralainen hoitaa asuntoa merkittävän huonosti
• Vuokralainen viettää tai sallii vietettävän häiritsevää elämää huoneistossa
HUOMIO! Katso myös “Vuokrasopimuksen purkaminen” osio.
Vuokrasopimus tulee aina irtisanoa kirjallisesti sekä todistettavasti. Tyypillisintä on, että vuokralainen irtisanoo vuokrasopimuksen. Vuokralainen ei tarvitse irtisanomisen syyksi erityisiä perusteluita, kun taas vuokranantajan tulee ilmoittaa hyvän vuokratavan mukainen irtisanomisperuste. Yleisesti irtisanominen kannattaa tehdä hyvissä ajoin, jotta ilmoitus varmasti vastaanotetaan ja kuitataan ajoissa. Irtisanomisaikoja ei voida sopimuksella lyhentää.
Irtisanomisajat:
• Vuokralaisen irtisanoessa irtisanomisaika on aina yksi (1) kuukausi
• Vuokranantajan irtisanoessa vuokrasopimuksen irtisanomisaika on alle vuoden kestäneessä vuokrasuhteessa kolme (3) kuukautta ja vähintään vuoden kestäneessä kuusi (6) kuukautta
HUOMIO! Mikäli sopimuksessa on sovittu ensimmäisestä irtisanomisajan alkamispäivästä, tulee sitä noudattaa.
HUOMIO! Määräaikaista vuokrasopimusta ei voida irtisanoa yksin kummankaan osapuolen toimesta, vaan se sitoo molempia osapuolia koko vuokrasuhteen keston ajan. Luonnollisesti molemmat sopijaosapuolet yhdessä voivat purkaa sopimuksen.
Irtisanoessa tärkeimmät kohdat:
• Irtisanominen on tehtävä kirjallisesti
• Tee irtisanominen todistettavasti
• Tarkasta sopimus mahdollisen ensimmäisen irtisanomisajan alkamispäivän varalta
• Muista ottaa kuittaus toiselta osapuolelta irtisanomisen vastaanottamisesta
Katso lisää “Tärkeät lakipykälät” kohdasta.
Vuokrasopimus voidaan purkaa, jos purkamiselle on riittävät perusteet. Vuokrasopimuksen voi purkaa kumpikin osapuoli, eli vuokranantaja tai vuokralainen. Purkamisessa ei ole käytössä irtisanomista rajoittavaa irtisanomisaikaa, vaan purku astuu yleensä voimaan heti.
Vuokralainen vuokrasopimuksen purkajana:
Vuokralaisella on oikeus purkaa vuokrasopimus, jos vuokralaiseen tai hänen kotiväkeensä kuuluvan tai vuokralaisen palveluksessa olevan terveydelle aiheutuu ilmeistä vaaraa huoneiston käyttämisestä sopimuksessa edellytettyyn tarkoitukseen. Lisäksi vuokralaisella on oikeus purkaa kuukauden kuluessa vuokrasopimus siitä, kun huoneisto tai osa siitä on joutunut pois vuokralaisen hallusta, jos tämä seikka on vuokralaiselle olennainen. Eli esimerkiksi silloin, jos vuokranantaja ryhtyy merkittäviin korjaustöihin (esim. kylpyhuoneen remontti jonka vuoksi sitä ei voida käyttää pitkään aikaan) tai jos vuokranantaja laiminlyö oleellisen puutteen korjaamista.
Lisäksi purkuperuste syntyy, jos huoneiston hallinnan luovutus vuokralaiselle viivästyy oleellisesti (et saa avaimia vuokrasuhteen alussa). Purkamisesta on jätettävä aina kirjallinen purkamisilmoitus vuokranantajalle todistettavasti, jossa tulee ilmi purkamisperuste sekä vuokrasuhteen päättymisen ajankohta.
Vuokranantaja vuokrasopimuksen purkajana:
Vuokranantajan toimiessa vuokrasopimuksen purkajana, purkuperusteet ovat vuokralaisen sopimusrikkomuksia. Jos rikkomuksilla on vähäinen merkitys, ei oikeutta vuokrasopimuksen purkuun kuitenkaan ole.
Purkuperusteet jolloin ei edellytetä varoitusta:
• Vuokranmaksun laiminlyönti kahden (2) kuukauden ajalta
• Huoneiston tai vuokraoikeuden hallinnan laiton luovuttaminen
• Vuokralainen ei ole toimittanut vakuutta sovittuna aikana
Purkuperusteet jotka edellyttävät varoituksen:
• Huoneiston käyttäminen muuhun tarkoitukseen tai muulla tavalla kuin vuokrasopimuksessa on sovittu
• Vuokralainen viettää tai sallii vietettävän huoneistossa häiritsevää elämää
• Vuokralainen hoitaa huoneistoa huonosti
• Vuokralainen rikkoo huoneistossa, mitä terveyden tai järjestyksen säilyttämiseksi on määrätty tai säädetty
Jos varoitus on tarpeen, se tulee toimittaa kirjallisesti ja todistettavasti, aivan kuin purkuilmoituskin. Jos varoituksen saatuaan vuokralainen oikaisee käytöksensä, vuokrasopimuksen purkuoikeus lakkaa.
Purkuilmoituksen tulee pitää sisällään purkamisperuste ja vuokrasuhteen päättymisen ajankohta. Vuokrasopimus voidaan purkaa välittömästi ilmoituksen tiedoksiannon jälkeen, mutta vuokralaiselle voi halutessaan antaa myös pidemmän muuttoajan. Jos vuokralainen ei kuitenkaan syystä tai toisesta noudata purkamisilmoitusta, voidaan vuokralainen haastaa tuomioistuimeen, jossa vaaditaan sopimuksen purkamista ja häätöä.
Purkaminen AHVL: http://www.finlex.fi/fi/laki/ajantasa/1995/19950481#L8
Lemmikit kiellettyjä vuokralainen kuitenkin hankkinut kissan
Jos sopimuksessa on sovittu nimenomaan ettei lemmikkejä asuntoon saa hankkia/pitää, on kyseessä sopimusrikkomus, joka on vuokrasuhteen irtisanomisperuste. Kuitenkaan purkuperustetta ei välttämättä ole, riippuen siitä, mitä vuokrasopimukseen on kirjattu ja voidaanko perustetta pitää vahvana (esim. kielletty allergiasyistä). Vaikka vahvaa perustetta sopimuksessa ei ole, sopimus voidaan kuitenkin kyseisellä perusteella irtisanoa.
Vuokralainen on vastuussa asunnon sellaisesta kulumisesta huoneenvuokralain perusteella, joka ei ole normaalia kulumista. Jos lemmikki on siis aiheuttanut selvästi normaalista kulumisesta poikkeavaa kulumista on vuokranantaja mahdollisesti oikeutettu vahingonkorvauksiin.
Asunnon tavanomainen kuluminen
Asunnon tavanomaista kulumista on usein vaikeaa määritellä. Onko tämä tavanomaista kulumista ja kenen korjausvastuuseen tämä oikein kuuluu? Laki asuinhuoneiston vuokrauksesta ei anna tilanteisiin yksiselitteistä ohjeistusta. Rakli Ry on laatinut asunnon kulumista käsittelevän ohjeistuksen, johon löydät linkin alta.
Ohjeen ovat laatineet: Asunto-, toimitila- ja rakennuttajaliitto RAKLI ry, Isännöintiliitto, Suomen Kiinteistönvälittäjäliitto ry, Suomen Vuokranantajat ry, Vuokralaiset VKL ry ja Suomen Kiinteistöliitto ry.
Tavanomainen kuluminen ohje: https://www.rakli.fi/media/asuminen/asuinhuoneistojen-kuluminen.pdf
Poismuuttopäivä
Poismuuttopäivä on vuokrasopimuksen päättymispäivän jälkeinen arkipäivä, eli jos sopimuksen päättymispäivä on perjantai on muuttopäivä maanantai. Jos maanantai on pyhäpäivä on muuttopäivä silloin tiistai. Muuttopäivästä seuraavana päivänä on asunnon oltava tyhjä ja siivottu. Tällöin asunto on kokonaisuudessaan oltava vuokranantajan hallinnassa.
Vuokrasopimuksessa voidaan sopia muuttopäivän olevan sama kuin päättymispäivä. Sopimuksessa tulee kuitenkin olla selkeästi ilmaistu mitä muuttopäivästä on sovittu.
Meillä saat muutakin kuin soiton asuntosi kunnosta!
Useimmissa vuokrasuhteissa kaikki sujuu moitteetta alusta loppuun, juuri niin kuin kuuluukin. Muuttotarkastus on järkevää tehdä, sillä joskus kuitenkin asunto ei välttämättä ole vuokralaisen käytön jälkeen aivan sellaisessa kunnossa kuin voisi olettaa. Suosittelemmekin muuttotarkastuksen tekemistä aina vuokralaisten vaihtumisen välillä.
KLIK Asuntovuokrauksen asiakkaana muuttotarkastus suoritetaan, dokumentoidaan ja arkistoidaan niin, että tulokset ovat luotettavia ja käytössäsi vielä vuosienkin päästä! Saat käyttöösi kattavan PDF-raportin, jossa on käyty yksityiskohtaisesti läpi asuntosi kunto, jonka lisäksi otamme raporttiin valokuvat asunnosta.
Muuttotarkastuksen hinta on 95,00€ sis 24% alv. Katso lisää muuttotarkastus sivulta!
Loppusiivous ja siivousohje
Asuntoa tulee yleisesti hoitaa huolellisesti. Säännöllinen siivous ja puhtaanapito ovat osa asunnon huolellista hoitoa. Vuokrasuhteen päätyttyä tulee asunto luovuttaa tyhjänä ja hyvässä kunnossa, sekä huolellisesti siivottuna. Mikäli toisin ei ole sovittu, tulee asunto luovuttaa vastaavassa kunnossa kuin vuokrasuhteen alussa, lukuun ottamatta tavanomaista kulumista. Mikäli asunnon perussiivouksesta on huolehdittu hyvin jo vuokrasuhteen aikana, on loppusiivous huomattavasti vaivattovampaa. Siivousohjeen tarkoituksena on helpottaa sinua muistamaan jokainen siivottava kohta. Yleisesti koko huoneiston tulee olla siivottuna perusteellisesti vuokrasuhteen päätteeksi.
Mikäli huoneistoa ei ole siivottu, siivouksen suorittaa siivousyritys ja kulut laskutetaan vuokralaiselta. Vuokralaisen siivottavaksi kuuluu muun muassa ikkunoiden pesu, jääkaapin ja pakastimen sulatus sekä puhdistaminen, uunin ja lieden puhtaanapito, poisto- ja korvausilmaventtiilien ja liesituulettimen suodattimen puhdistaminen sekä lattiakaivon puhdistus. Aina vuokrasuhteen päättyessä asunto, kaapit, lattiat ja pinnat on oltava pyyhitty, sekä kaappien hyllyt ja laatikostot on oltava pyyhittyinä. Liesi ja sen tausta on oltava puhdistettuna. Muista myös puhdistaa lieden alalaatikko pelteineen/ritilöineen.
Kylpyhuoneessa pesualtaat ja wc-istuin on pestävä perusteellisesti. Mikäli huoneistossa on sauna, tulee sen lauteet olla pesty. Huomattavaa on myös, että kaikki muutkin tilat jotka ovat olleet käytössäsi (varastot yms.) tulee olla tyhjennetty tavaroista ja siistitty. Parveke on myös vuokralaisen vastuulla ja sitä tulee myös hoitaa / pitää siistinä. Mikäli asuntoon kuuluu piha, tulee siitäkin huolehtia niin, että se on siisti yleisilmeeltään.
HUOMIO! Siivous tulee olla suoritettu huolellisesti
Huomio! Muista kuitenkin jättää asuntoon asuntokohtaiset varusteet, kuten ikkunanavain, verholiut, sokeripalat, koneiden ja laitteiden käyttöohjeet yms. Mikäli asunnosta puuttuu varusteita ne laskutetaan vuokralaiselta.
Tyhjennä asunto KAIKESTA tavarastasi
Siivoa lattiapinnat huolellisesti (myös kostealla)
Puhdista jalkalistat ja lattialistat
Puhdista väliovet ja niiden karmit mahdollisista tahroista
Puhdista maalatuista seinistä tahrat
Puhdista kaikki kytkimet sekä pistorasiat
Pese ikkunat sekä puhdista varovasti myös sälekaihtimet jos sellaiset asunnossa on
Pyyhi kiinteistä valaisimista pölyt
Puhdista liesi huolellisesti, huomaa puhdistaa myös alalaatikko
Uunin perusteellinen puhdistus
Uunipellit ja ritilät puhtaiksi
Tarkista toimiiko uunin valo, jos ei vaihda se
Siirrä liettä ja puhdista myös tausta ja sivut
Puhdista liesituuletin perusteellisesti
Vaihda/puhdista liesituulettimen suodatin
Tarkista toimiiko liesituulettimen valo, jos ei vaihda se
Tyhjennä jääkaappi sekä pakastin ja puhdista se perusteellisesti
Sulata pakastin, muista kuitenkin seurata sulamista, ettei vedet valu esimerkiksi lattialle
Ota virrat pois päältä
Muista jättää jääkaapin ja pakastimen ovi raolleen
Tyhjennä astianpesukone ja puhdista se
Puhdista roskasihti
Siivoa pesuallas perusteellisesti
Tyhjennä kaapit
Puhdista kaappien sisustat ja ovet
Puhdista jätevaunu ja sen alusta
WC ja peseytymistilat
Wc-istuin perusteellisesti, kansi sekä koko istuin yleisesti
Pesuallas sekä roskasihti
Suihku ja mahdollinen suihkukaappi
Tyhjennä lattiakaivo/t
Sauna ja sen lauteet
Tyhjennä kaapit ja puhdista
Puhdista peili(t)
Laattojen saumat puhtaiksi
Tyhjennä kaapit ja puhdista ne
Tyhjennä ja siivoa
Luo lumet jos on
Leikkaa ruoho jos on
Tyhjennä ja siisti
Lukko pois ovesta, jos ei sisällä huoneistokohtaista tavaraa
Jätä lukko asuntoon jos se ei ole oma
Tyhjennä ja siivoa kaikki käytössäsi olleet tilat perusteellisesti
Asunnossa suoritetaan vuokralaisen muutettua muuttotarkastus vuokranantajan toimesta tai vaihtoehtoisesti KLIK Asuntovuokrauksen toimesta, jossa tarkastetaan onko asunto siivottu huolellisesti ja löytyykö asunnosta mahdollisia korjaustarpeita. Mikäli muuttotarkastuksessa havaitaan, että asuntoa ei ole siivottu riittävän huolellisesti, niin vaarana on, että joudut maksamaan siivousliikkeen uudelleensiivouksen.
Kuitenkin mahdollisuuksien mukaan vuokralaiselle varataan uusintamahdollisuus huolehtia siivouksesta.
Mikäli asunnossa ilmenee vuokralaisen laiminlyönnin johdosta aiheutuneita vaurioita, voidaan vakuudesta pidättää kohtuulliset kulut niiden korjaamiseksi.
Vuokralainen on hukannut avaimen
Avaimen hukkuessa on syytä aina tarvittaessa sarjoittaa lukot uudelleen, sillä vuokranantaja on vastuussa uuden vuokralaisen turvallisuudesta. Mikäli vuokrasopimuksessa on selvästi sovittu, että vuokralaisen tulee palauttaa kaikki avaimet vuokrasuhteen päättyessä tai vuokralainen on korvausvelvollinen mahdollisessa lukkojen uudelleensarjoituksessa, ovat kulut vuokralaisen vastuulla.
Sopimukseen on lisäksi vielä hyvä täsmentää sopimussakon suuruus (esim. 400€), jos vuokralainen ei palauta kaikkia avaimia.
Tupakoinnista asunnossa / parvekkella on useita eriäviä mielipiteitä ja se on asia joka jakaa usein mielipiteitä. Tupakkalaissa on säädetty, ettei asunto-osakeyhtiöiden yhteisissä tai yleisissä sisätiloissa saa tupakoida. Näiden lisäksi uusi tupakkalaki toi taloyhtiöille mahdollisuuden hakea tupakointikieltoa myös huoneistojen ja niiden parvekkeiden osuudelle. Viranomaiset voivat määrätä tupakointikiellon, jos savu pääsee kulkeutumaan esimerkiksi parvekkeelta toiselle. Savun kulkeutuminen on riittävä peruste kiellolle, eikä terveyshaittoja tarvitse osoittaa.
Tupakointikiellon hakemisesta päätetään yhtiökokouksessa. Jos valmisteilla on hakemus, on siitä ilmoitettava etukäteen osakkeenomistajille.
Tärkeät lakipykälät
Asunnon vuokraukseen sisältyy useita tärkeitä pykäliä, jotka tulee huomioida vuokralaisena toimiessa. Olemme tehneet sinua helpottamaan listan tärkeimmistä lakipykälistä. Pääset tarkastelemaan asuntovuokrauksen tärkeitä lakipykäliä alta.
Muuttajan muistilistan avulla saat helposti tarkastettua mitä kaikkea muuton yhteydessä tuleekaan muistaa. Muuttajan muistilista on tarkoitettu kaikille vuokralaisille vapaasti käytettäväksi. Käy lista huolellisesti läpi, jotta kaikki asiat tulevat hoidettua muuttaessasi. Muistilista on käytössäsi sähköisenä versiona tai voit myös halutessasi tulostaa sen.
Olethan jo muistanut irtisanoa edellisen asuntosi. Jos olet muuttamassa vuokraamastasi vuokra-asunnosta, hoida irtisanominen ajoissa. Vuokrasopimus tulee aina irtisanoa hyvissä ajoin, jotta vältytään mahdollisilta ongelmatilanteilta. Katso lisäohjeita sivuiltamme!
Suosittelemme käytettäväksi ilmaista irtisanomislomakettamme!
Mikäli sinulla on oikeus KELAn tarjoamaan opiskelijan asumistukeen tai yleiseen asumistukeen, muista ilmoittaa muutoksista myös KELAlle, www.kela.fi. Muista lisäksi hankkia tarvittavat asiakirjat jo hyvissä ajoin. Hakiessasi opiskelijan asumistukea, tulee sinulla olla liitteenä jäljennös allekirjoitetusta vuokrasopimuksestasi. Jos haet yleistä asumistukea, sinun tulee toimittaa hakuvaiheessa jäljennös vuokrasopimuksesta sekä talonkirjaote, jonka saat isännöitsijältä.
Voit tehdä muutokset sekä täyttää tukihakemusket helposti KELAn internet-sivuilla. Voit lähettää hakemuksen KELAlle, vaikka sinulla ei vielä olisikaan kaikkia tarvittavia asiakirjoja, sillä voit toimittaa ne myös jälkikäteen. Tämä voi nopeuttaa KELAn päätöstä, eikä sinun tarvitse odottaa sitä kuukausikaupalla.
Postiin, maistraattiin ja väestörekisterikeskukseen tulee tehdä lakisääteinen muuttoilmoitus. Muuttoilmoitus tulee tehdä lain mukaan aina, kun muuttaa asunnosta toiseen pysyvästi tai, jos tilapäinen asuminen toisessa osoitteessa kestää yli kolme kuukautta. Muuttoilmoituksen voit tehdä helposti osoitteessa www.muuttoilmoitus.fi tai vaihtoehtoisesti lomakkeella, joka on noudettavissa postista tai maistraatista. Muuttoilmoitus tulee olla tehtynä viimeistään viikon kuluttua muutosta.
Muut ilmoitukset osoitteenmuutoksesta
Tee muuttoilmoitus kaikille eri tahoille, kuten pankille, lehdille, vakuutusyhtiölle, järjestöihin, teleoperaattorille jne. Muista myös ilmoittaa ystävillesi sekä sukulaisille uudesta osoitteestasi.
Postista on saatavissa osoitteenmuutoskortteja, joita voit lähettää kotimaassa maksutta. Osoitteenmuutoskorttien avulla voit helposti ilmoittaa uuden osoitteesi lähipiirillesi.
Muut sopimukset (lähinnä omakotitalot)
Muista tehdä jätehuoltosopimus, mikäli asunnon jätehuolto kuuluu vastuullesi.
‍Huom! Koskee yleisesti vain omakotitaloja.
Vesisopimus on kiinteistön omistajan nimissä. Laskutus tulee kuitenkin vuokralaiselle, joten muista päivittää vesisopimuksen laskutustiedot.
Kotivakuutus on iso ja tärkeä osa muuttoa! Vuokrasopimuksessa vuokranantaja usein edellyttää, että vuokralaisella on kotivakuutus voimassa koko vuokrasuhteen ajan. Oletko varmistanut, että kotisi ja irtaimistosi on asianmukaisesti vakuutettu? Vaikka itse olisitkin huolellinen, niin usein vahinko johtuu ulkopuolisesta henkilöstä tai tapahtumasta, kuten asuntomurrosta tai vesivahingosta.
Muista lähettää vakuutustodistuksestasi kopio vuokranantajalle joko postitse tai sähköpostitse.
Muista ilmoittaa uudet osoitetietosi vakuutusyhtiöllesi ja irtisanoa vanhan huoneistosi vakuutukset. Kotivakuutuksen vaihdon yhteydessä on hyvä tarkastaa myös vakuutuksen kattavuus ja kilpailuttaa vakuutus muutamalla vakuutusyhtiöllä.
Huomiothan hankkiessasi vakuutusta sen turvatason merkityksen, sillä vakuutus voi kattaa useita asioita, joita et välttämättä tule ajatelleeksi. Näitä voivat olla mm. tilapäisasumiskustannukset, jotka voivat jo yltää suurin summiin pelkästään yhdenkin kuukauden ajalta.
Huomioithan, ettei taloyhtiön vakuutus korvaa asukkaan irtaimistoa.
Tee sähkösopimus asuntoosi ajoissa, sillä nopeat, viime hetkeen jätetyt liittymän avaamiset tyypillisesti kustantavat enemmän. Lisäksi irtisano vanha sähkösopimuksesi. Muista kilpailuttaa sähkösopimuksesi aika ajoin, sillä erityisesti sähkölämmitteisten asuntojen kohdalla kilpailutus voi tuoda tuntuvia säästöjä budjettiisi.
Ilmoita isännöitsijälle muutostasi. Ilmoitus taloon saapumisesta tulee tehdä isännöitsijälle tai kiinteistön hoitajalle kolmen päivän sisällä muutostasi.
Nettiliittymä ja muut
Muista myös siirtää internet- ja muut liittymäsi uuteen osoitteeseen.
Jos koulun tai päiväkodin vaihtaminen on tarpeen, huomioithan tulevan asuinalueesi päiväkoti- ja kouluasiat kuntoon.
Vakuuden toimittaminen
Avaimia ei toimiteta / luovuteta ennen vakuuden maksamista. Toimita vakuudesta ja sen maksusta asianmukainen tosite vuokranantajalle ennen avainten hakemista.
KLIK Asuntovuokrauksen kautta vuokratut asunnot:
Vakuudesta tulee toimittaa tosite ennen kuin luovutamme avaimet sinulle. Mikäli avainten luovutus tapahtuu Klik Asuntovuokrauksen toimistolla, voit tuoda tositteen samalla kertaa kun tulet hakemaan avaimet toimistoltamme. Emme luovuta avaimia ilman tositetta vakuuden maksusuorituksesta. Tositteeksi käy esimerkiksi pankin alkuperäinen vuokravakuustilin panttaussitoumus tai tuloste vahvistetusta verkkopankkimaksusta riippuen vuokrasopimukseen kirjatusta vakuuden maksutavasta.
Jos vakuutena toimii pankkiin avattu panttaustili, muista tarkistaa huolellisesti panttaussitoumuksen tiedot oikeiksi, sillä emme voi hyväksyä virheellistä tai puutteellista panttaussitoumusta.
Saunavuorot sekä autopaikat
Muista varata isännöitsijän kautta saunavuorot sekä autopaikat. Yleisesti ne jaetaan jonotusjärjestyksessä. Voit samassa yhteydessä tehdä ilmoituksen taloon saapumisestasi.
Muuttolaatikot ja pakkaaminen
Oletko miettinyt jo minne kaikki tavarat pakataan? Muista etsiä hyvät ja kestävät muuttolaatikot, sillä ne helpottavat muuttoa huomattavasti (ruokakaupoista voi olla saatavilla banaanilaatikoita). Muista myös suunnitella pakkaaminen huolella, sillä se helpottaa koko muuttoprosessia. Hyvin suunniteltu on puoliksi tehty.
Pakkaa ja suojaa tavarat huolellisesti. Huonosti pakatuilla tavaroilla on aina suurempi riski rikoutua. Jos et halua investoida kuplamuoviin, voi suojana käyttää esimerkiksi pyyhkeitä/kankaita sekä sanomalehtiä. Selkeä järjestys jo pakkaamis vaiheessa helpottaa myös purkamista.
Muuttoapu tai muuttoauto
Miten kaikki tavarat kannetaan ja siirretään? Pyri varaamaan muuttoapu jo hyvissä ajoin. Vai selviättekö muutosta lähipiirin kesken? Jos urakka tuntuu liian suurelle, ota yhteyttä muuttofirmaan. Muista kuitenkin olla ajoissa liikenteessä, sillä varsinkin kuukausien vaihteet voivat olla erittäin kysyttyjä!
Paljonko siirettävää tavaraa oikeasti on? Mieti minkälaisen muuttoauton tai peräkärryn tarvitset. Peräkärryhän ei riitä! Pakettiautoja ja kuorma-autoja on myös vuokrattavana. Muista kuitenkin ottaa huomioon onko sinulla valmiina kuljettaja, jolla on tarvittavat ajo-oikeudet. Joitain isojakin pakettiautoja voidaan ajaa myös B-ajokortilla.
Pakettiautoja ja peräkärryjä on vuokrattavissa monesta paikasta, esimerkiksi huoltoasemilta ja rautakaupoista.
Avaimet ja niiden luovutus ovat muuttaessa isossa roolissa. Huom, jos olet vuokrannut huoneiston Klik Asuntovuokrauksen kautta, niin muista myös palauttaa avaimet Klikille. Avaimia ei saa jättää missään tapauksessa asuntoon tai luovuttaa uudelle vuokralaiselle ilman, että siitä on sovittu vuokranantajan tai välitysliikkeen kanssa.
Muista pois muuttaessasi palauttaa avaimet isännöitsijälle, omistajalle tai välitysliikkeelle. Muista varmistaa, että kaikki avaimet ovat tallessa. Lukkojen uudelleensarjoittaminen on kallista.
Muuttaessasi Klik Asuntovuokrauksen kautta vuokrattuun asuntoon, voit hakea huoneiston avaimet Klik Asuntovuokrauksen toimistolta, jos muuta ei ole sovittu. Pyri sopimaan asunnon avaimien hausta etukäteen.
Mikäli asunnosta löytyy edellisen vuokralaisen avaimia, niin ole yhteydessä vuokranantajaasi!
Muuttopäivänä huoneisto luovutetaan siivottuna ja vuokrasopimuksessa sovitussa kunnossa. Muuttopäivästä sopiminen etukäteen entisen tai tulevan asukkaan kanssa helpottaa muuttoaikataulun suunnittelua huomattavasti.
Asunnon perusteellinen siivoaminen
Asunnon tulee olla siivottu perusteellisesti ennen sen luovutusta seuraavalle asukkaalle. Muista siivota joka paikka huolellisesti, kuten: lattiat, väliovet, kalusteiden ovet, wc, peseytymistilat, lattiakaivot, liesituuletin, liesi kokonaisuudessaa (myös lieden takaa), jääkaappi sekä pakastin.
Lisää asunnon perusteellisesta siivouksesta ja tarkemmat ohjeet siivousohjeestamme.
Huoneiston tarkastaminen
Muista tarkastaa asunto tarkasti sisään ja pois muuttaessa. Asunnon mahdollisista vahingoista tulee ilmoittaa vuokranantajalle. Sisään muuttaessa vahingot kannattaa taltioida valokuvilla. Tarkista asunnon lisäksi myös varasto- ja kellaritilat.
Vuokralainen joka on vuokralla KLIK:n kautta vuokratussa asunnossa:
Kun olet tyhjentänyt asunnon tavaroista, suorita asuntoosi muuttotarkastus. Muuttotarkastus tehdään sähköisesti ja se takaa sinulle oikeusturvaa mahdollisessa ongelmatilanteessa. Sähköiseen muuttotarkastukseen pääset tästä!
KLIK:n edustajan / vuokranantajan tarkastus:
Vuokralaisen poismuuttaessa asunto tarkastetaan. Tarkastaessa asunnon tulee olla mielellään tyhjä. Asunnon tarkastusajankohdasta tulee sopia vuokranantajan kanssa. Asunnon tarkastaa vuokranantaja tai sovittaessa Klik Asuntovuokraus.
Poismuuttaessa asunto tulee olla huolellisesti siivottu! Muista siivota joka paikka kuten: Lattiat, väliovet, kalusteiden ovet, wc, peseytymistilat, lattiakaivot, liesituuletin, liesi kokonaisuudessaa (myös lieden takaa), jääkaappi sekä pakastin.
Huomioithan, että jos asuntoa ei ole huolellisesti siivottu, siivouksen tulee suorittamaan siivousfirma ja kulut laskutetaan vuokralaiselta.
Jätä asuntoon kaikki asuntoon kuuluvat varusteet, kuten ikkunanavaaja, verhoklipsut, käyttöohjeet, ym. Kaikki puuttuvat varusteet laskutetaan vuokralaiselta.
Voit käyttää siivousohjettamme siivoustasi helpottaaksesi!
Tarkista onko uusi osoitteesi kaapeli- vai antennitalous.
Pesukoneiden liitäntä- ja käyttöohjeet
Muunmuassa pesukoneiden sekä muiden laitteiden käyttöohjeet tulee aina pysyä siellä missä itse koneetkin ovat. Laitteiden asentaminen tulee tapahtua ammattilaisen toimesta.
Muistathan ettei pesukoneita saa koskaan jättää käymään valvomatta. Vuotavat letkut ja liitännät voivat aiheuttaa jo minuuteissa mittavat vesivahingot. Tulovesihanat tulee pitää suljettuna kun kone ei ole käytössä.
Pesukoneita asentaessa muista ottaa huomioon koneiden paikat. Koneet tulee olla sijoitettuina lattiakaivollisiin tiloihin tai vastaavasti koneen alle tulee asentaa muovikaukalo, joka ilmaisee vuodon. Poistovesiletkut tulee kiinnittää viemäriputkeen tai hajulukkoon, eikä esimerkiksi wc-istuimen reunaan. Näin toimittaessa vaarana on, että letku putoaa lattialle.
Muista tarkistaa kaikkien koneiden liitännät säännöllisesti. Tarkastusten avulla voidaan säästyä isommilta vahingoilta.
Muista jättää asuntoon kiinteiden kodinkoneiden (esim. tiskikone tai hella) käyttöohjeet helpottaaksesi seuraavaa asukasta.
Vuokran maksamisen aloitus
Aloita maksamaan vuokraasi vuokranantajasi tilille. Vuokrista ei yleisesti lähetetä erillisiä laskuja, muista tarkistaa vuokrasopimuksesta tarkemmat tiedot vuokran maksamisesta. Tarkista vuokrasopimuksesta pankkiyhteys sekä vuokramaksupäivä. Muista noudattaa vuokranmaksupäivää, jos vuokranmaksu viivästyy, ota heti yhteyttä vuokranantajaan.
Useimmiten vuokraa maksaessasi maksat sekä vuokran ja mahdollisen vesimaksun samassa yhteissummassa. Vuokranantajan tilinumeron ja tiedot löydät vuokrasopimuksesta. Tilisiirtoa tehdessäsi, kirjoita viestikenttään asunnon koko osoite selventämään, lisäksi muista käyttää viitenumeroa jos sellainen on vuokrasopimuksessa annettu. Jos asunnon yhteydessä on esimerkiksi autopaikka, maksetaan sekin vuokranantajan tilille ellei sopimuksessa ole muuta mainittu.
Taloyhtiölle tilille maksetaan taloyhtiöltä erikseen tilatut autopaikat sekä saunamaksut tms.
Sähköyhtiö laskuttaa suoraan vuokralaista sähkösopimuksensa mukaan, jonka vuokralainen on solminut, ellei vuokrasopimuksessa ole toisin sovittu.
Asuntoa tulee hoitaa huolellisesti ja säännöllinen siivous sekä puhtaanapito ovatkin osa asunnon huolellista hoitoa. Vuokrasuhteen päätyttyä tulee asunto luovuttaa tyhjänä, hyvässä kunnossa ja siivottuna. Mikäli toisin ei ole sovittu, tulee asunto luovuttaa vastaavassa kunnossa kuin vuokrasuhteen alussa, lukuun ottamatta tavanomaista kulumista. Mikäli asunnon perussiivouksesta on huolehdittu hyvin jo vuokrasuhteen aikana, on loppusiivous varmasti huomattavasti vaivattovampaa. Siivousohjeen tarkoituksena on helpottaa sinua huomioimaan jokainen siivottava kohta loppusiivouksen yhteydessä. Yleisesti koko huoneiston tulee olla siivottuna perusteellisesti muuton yhteydessä.
Mikäli huoneistoa ei ole siivottu sovitusti, siivouksen suorittaa siivousyritys ja kulut laskutetaan vuokralaiselta. Vuokralaisen siivottavaksi kuuluu muun muassa ikkunoiden pesu, jääkaapin ja pakastimen sulatus sekä puhdistaminen, uunin ja lieden puhtaanapito, poisto- ja korvausilmaventtiilien ja liesituulettimen suodattimen puhdistaminen sekä lattiakaivon puhdistus. Aina vuokrasuhteen päättyessä kaapit, lattiat ja pinnat on oltava pyyhitty, sekä kaappien hyllyt ja laatikostot ovat oltava pyyhittyinä. Liesi ja sen taustan on oltava puhdistettuna. Muista myös puhdistaa lieden alalaatikko pelteineen/ritilöineen.
Kylpyhuoneessa pesualtaat ja wc-istuin on pestävä perusteellisesti. Mikäli huoneistossa on sauna, tulee sen lauteet olla pestynä. Huomattavaa on myös, että kaikki muutkin tilat jotka ovat olleet käytössäsi (varastot yms.) tulee olla tyhjennetty tavaroista ja siistitty. Parveke ja sen kunnossapito / siivous on myös vuokralaisen vastuulla. Mikäli asuntoon kuuluu piha, tulee myös sen siisteydestä huolehtia.
Asunnossa suoritetaan vuokralaisen muutettua muuttotarkastus vuokranantajan toimesta tai vaihtoehtoisesti KLIK Asuntovuokrauksen toimesta, jossa tarkastetaan onko asunto siivottu huolellisesti ja löytyykö mahdollisia korjaustarpeita. Mikäli muuttotarkastuksessa havaitaan, että asuntoa ei ole siivottu riittävän huolellisesti, niin vaarana on, että joudut maksamaan siivousliikkeen uudelleensiivouksen.
Mahdollisuuksien mukaan vuokralaiselle varataan uusintamahdollisuus suorittaa siivous.
Vuokrasopimus tulee aina irtisanoa kirjallisesti sekä todistettavasti. Tyypillisintä on, että vuokralainen irtisanoo vuokrasopimuksen. Tälöin vuokralainen ei tarvitse irtisanomisen syyksi erityisiä perusteluita, kun taas vuokranantajan irtisanoessa tulee hänen ilmoittaa hyvän vuokratavan mukainen irtisanomisperuste. Yleisesti irtisanominen kannattaa tehdä hyvissä ajoin, jotta ilmoitus varmasti vastaanotetaan ja kuitataan ajoissa. Irtisanomisaikoja ei voida sopimuksella lyhentää.
HUOMIO! Määräaikaista vuokrasopimusta ei voida irtisanoa yksin kummankaan osapuolen toimesta, vaan se sitoo kaikkia osapuolia koko vuokrasuhteen keston ajan.
Voit käyttää KLIK Asuntovuokrauksen irtisanomislomaketta ilmaiseksi irtisanoessasi. Täytä merkityt kentät ja toimita lomake. Irtisanomislomakkeeseen pääset tästä!
Vuokrasopimus voidaan purkaa, jos purkamiselle on riittävät perusteet. Vuokrasopimuksen voi purkaa kumpikin osapuoli, eli vuokranantaja tai vuokralainen. Purkamisessa ei sovelleta vuokrasuhteen päättämistä rajoittavaa irtisanomisaikaa, vaan purku astuu yleensä voimaan heti.
Vuokralaisella on oikeus purkaa vuokrasopimus, jos vuokralaiseen tai hänen kotiväkeensä kuuluvan tai vuokralaisen palveluksessa olevan terveydelle aiheutuu ilmeistä vaaraa huoneiston käyttämisestä sopimuksessa mainitussa tarkoituksessa. Lisäksi vuokralaisella on oikeus purkaa vuokrasopimus kuukauden kuluessa siitä, kun huoneisto tai osa siitä on joutunut pois vuokralaisen hallusta, silloin kun tämä seikka on vuokralaiselle olennainen. Esimerkiksi silloin, jos vuokranantaja ryhtyy merkittäviin korjaustöihin (esim. pitkään kestävä kylpyhuoneremontti jonka aika kylpyhuone on käyttökelvoton) tai jos vuokranantaja laiminlyö oleellisen puutteen korjaamista. Lisäksi purkuperuste syntyy, jos huoneiston hallinnan luovutus vuokralaiselle viivästyy oleellisesti (et saa avaimia vuokrasuhteen alussa). Purkamisesta on toimitettava aina kirjallinen purkamisilmoitus todistettavasti, josta tulee ilmi purkamisperuste sekä vuokrasuhteen päättymisen ajankohta.
Vuokranantajan toimiessa vuokrasopimuksen purkajana, purkuperusteet ovat vuokralaisen sopimusrikkomuksia. Jos rikkomuksilla on vähäinen merkitys, niin ei oikeutta vuokrasopimuksen purkuun kuitenkaan ole.
Jos varoitus on tarpeen, tulee se toimittaa kirjallisesti ja todistettavasti, aivan kuten purkuilmoituskin. Jos varoituksen saatuaan vuokralainen oikaisee käytöksensä, vuokrasopimuksen purkuoikeus lakkaa.
Vuokralaisen velvollisuudet/vastuut
Vuokralaisen tärkein velvoite on sovitun vuokran maksaminen sovittuna ajankohtana. Vuokralaisen on myös pidettävä asunnosta hyvää huolta. Osana huolellista hoitoa on säännöllinen siivoaminen ja puhtaanapito. Mikäli vuokrasopimuksessa ei ole toisin sovittu, vuokralainen ei ole vastuussa tavanomaisesta kulumisesta, joka aiheutuu huoneiston käytöstä vuokrasopimuksessa sovittuun tarkoitukseen. Vuokralainen on kuitenkin velvollinen korvaamaan vuokranantajalle vahingot, jotka hän on tahallisesti tai huolimattomuuttaan aiheuttanut huoneistolle.
Lemmikkieläinten aiheuttamat raapiutumat eri pinnoilla eivät ole tavanomaista kulumista, vaan ne voidaan katsoa vuokralaisen korvattavaksi. Lisäksi mikäli vieraasi tai muu huoneistossa oleskeleva on aiheuttanut vahinkoa, olet vuokralaisena vastuussa myös heidän aiheuttamistaan vahingoista.
Vuokralaisen tulee viipymättä ilmoittaa (ilmoitusvelvollisuus) vuokranantajalle mikäli huoneistossa ilmenee vahingoittumista tai sellaista puutteellisuutta, jonka korjaamisesta vuokranantaja on vastuussa.
Katso lakiosuus: http://www.finlex.fi/fi/laki/ajantasa/1995/19950481#L2
Saanko porata seiniin reikiä kiinnittämistä varten?
Seiniin saa porata reikiä, mutta kuitenkin järki päässä pitäen. Suosittelemme olemaan aina yhteydessä vuokranantajaan ja kysymään kuinka kiinnikkeiden asentaminen seinään tulisi tehdä. Voitko esimerkiksi hyödyntää jo mahdollisesti olemassa olevia hakoja tai reikiä kiinnityksessä?
Voinko ottaa lemmikkieläimen vuokra-asuntooni?
Tarkista asia aina ennen vuokrasopimuksesta. Mitä olette vuokranantajan kanssa asiasta sopineet? Asuntoon saa ottaa lemmikkieläimen, jos sitä ei ole erikseen kielletty. Asiasta on kuitenkin aina hyvä kysyä vuokranantajalta.
Asunnon kulumisen kannalta on aivan eri asia onko vuokralainen hankkimassa asuntoon kultakalaa vai kissaa. Niin kissoille kuin koirillekin tulee järjestää riittävästi aktiviteetteja, jotta ne eivät aiheuttaisi asunnolle vahinkoa. Akvaarioiden ja muiden vesialtaiden kanssa tulee olla äärimmäisen tarkkana, sillä rikkoutuessaan akvaario voi aiheuttaa mittavan vesivahingon.
Vuokralaisen tulee pitää mielessään, että jos sopimuksessa on nimenomaan kielletty lemmikkieläimet ja vuokralainen silti hankkii lemmikin vastoin sovittua, on silloin kyseessä sopimusrikkomus, joka on vuokrasuhteen irtisanomisperuste ja ehkä jopa purkuperuste.
Lisäksi vuokralainen on vastuussa asunnon sellaisesta kulumisesta, joka ei ole tavanomaista kulumista. Jos lemmikkisi on siis selvästi aiheuttanut normaalista poikkeavaa kulumista, on syntyneet vahingot helposti todistettavissa ja voit joutua korvausvastuuseen.
Sopimussakko on sovittu rahallinen tai muu suoritettava korvaus, jonka sopimuksen rikkonut osapuoli lupautuu suorittamaan rikkomuksesta kärsineelle osapuolelle sopimusrikkomuksen seurauksena. Sopimussakko on luonteeltaan vahingonkorvausta.
En pysty suoriutumaan vuokranmaksusta ajoissa
Ota heti yhteys vuokranantajaan ja kerro tilanteestasi jos sinulla on pienikin epäilys että et välttämättä voi maksaa vuokraa ajallaan.
Yhteydenoton viivästyminen vain pahentaa tilannetta, joten ole yhteydessä heti! Tärkeää on informoida vuokranantajaa asiasta ja vaikka sinulla ei olisi maksukykyä tilapäisesti, osoittaa informointi kuitenkin maksuhalukkuutesi.
Kyseinen tilanne voi yllättää esimerkiksi yllättävän työttömyyden myötä, jos et esimerkiksi heti saanutkaan sovittuja / sinulle kuuluvia työttömyysrahoja. On kuitenkin muistettava, että kahden kuukauden vuokran erääntyminen antaa vuokranantajalle oikeuden purkaa vuokrasopimuksen ilman irtisanomisaikaa.
Saanko vuokralaisena tehdä asunnossa remonttia? Esimerkiksi korjaus- ja muutostöitä
Asia on suhteellisen yksinkertainen. Vuokralaisena et saa tehdä minkäänlaisia muutostöitä ilman vuokranantajan lupaa, ellei sopimuksessa ole toisin sovittu.
Lupa kannattaa pyytää varmuuden vuoksi kirjallisena. Vaikka sopimuksessa oltaisiinkin jotain remonteista sovittu, ole kuitenkin vuokranantajaan yhteydessä ennen kuin aloitat tekemään minkäänlaisia remontteja. Jo esimerkiksi seinien maalaaminen on muutostyötä, jonka puitteissa vuokranantajaan tulisi ottaa yhteyttä.
Lisäksi vuokranantajan kanssa kannattaa myös sopia remontin kuluista, jotta mahdollisilta riidoilta vältyttäisiin tulevaisuudessa. Kirjallinen sopiminen on suositeltavaa.
Millä perusteella vuokranantaja saa tulla asuntoon?
Vuokranantaja saa tulla asuntoon huoneiston kunnon valvomiseksi sekä remonttitarpeen kartoittamiseksi. Kuitenkin vuokranantajan on sovittava käynnistä etukäteen vuokralaisen kanssa, sillä lähtökohtaisesti ilman lupaa vuokranantaja ei saa huoneistossa käydä.
Lisäksi huoneiston myymistä tai vuokraamista varten vuokranantajalla on oikeus näyttää huoneistoa kiinnostuneille katsojille, mutta siitä on kuitenkin sovittava vuokralaisen kanssa etukäteen.
Jokin asunnossa hajosi. Miten toimin?
Heti jos jotain hajoaa, niin ota rohkeasti yhteyttä vuokranantajaan, sillä ilmoitusvelvollisuus kuuluu vuokralaisen velvollisuuksiin. Ellei kunnossapidosta ole erikseen muuta sovittu, kuuluu korjaaminen vuokranantajalle. Tarkasta kuitenkin ensin vuokrasopimus, sillä sopimuksessa ollaan voitu sopia lista vuokralaisen vastuulla olevista kunnossapitotöistä.
Huomioithan, että viasta ilmoittamatta jättäminen voi johtaa vuokralaisen korvausvelvollisuuteen. Ilmoita siis vioista välittömästi.
Laissa asuinhuoneiston vuokrauksesta 1 luvun 8§:n mukaan voidaan sopia kohtuullisen vakuuden asettamisesta, sen varalta, ettei sopijaosapuoli täytä velvoitteitaan. Vuokravakuus asetetaan yleisesti vuokralaisen toimesta vuokrasopimusta tehtäessä jo ennen avainten luovuttamista asuntoon, eli ennen vuokra-asunnon hallinnan luovutusta.
Vuokravakuus on vuokranantajan turva vuokrasopimuksen aikana mahdollisesti ilmaantuvien häiriötapausten varalta.
Vuokravakuus asetetaan vuokranantajalle turvaamaan häntä vuokralaisen vuokranmaksun ja velvoitteiden laiminlyönniltä. Vuokrasopimusta tehdessä sekä vuokravakuudesta sovittaessa tulee sopia vakuuden kattavan kaikki vuokrasopimuksessa mainitut velvoitteet. Täten vakuus kattaa esimerkiksi mahdolliset vuokrarästit sekä asunnon mahdollisen vaurioitumisen. Jo vakuuden maksamattomuus on riittävä peruste purkaa vuokrasopimus. Juuri tästä syystä vakuuden viimeisestä toimituspäivästä on syytä sopia tarkoin.
Vuokravakuus on 1-3 kuukauden vuokraa vastaava summa. Vuokravakuus ei kuitenkaan saa olla yli kolmen kuukauden vuokraa vastaava summa, sillä ehto joka ylittää kolmen kuukauden vuokran rajan on mitätön. Vakuus on tyypillisesti 1 tai 2 kuukauden vuokran suuruinen.
Vuokravakuus talletetaan tyypillisesti rahana vuokravakuustilille, jonka vuokralainen avaa pankissa ja josta toimitetaan panttipaperi vuokranantajalle. Kuitenkin vakuutena voidaan käyttää myös esimerkiksi tavaraa, sitoumuksia tai osakkeita. Vakuus voidaan myös toimittaa suoraan vuokranantajan tilille. Lisäksi usein voidaan käyttää omavelkaisia takauksia, jolloin takaaja sitoutuu täyttämään vuokrasopimuksen velvoitteet, jos vuokralainen itse ei niitä täytä.
Vakuutta käytetään tyypillisesti tilanteissa, joissa vuokralaisella on vuokrarästejä tai tilanteissa kun huoneistoa on vahingoitettu. Maksamattomia vuokria käytetäänkin usein vuokrasopimuksen purkuperusteena, vaikka ne voitaisiinkin kattaa vakuudesta. Vuokrasuhteen ollessa häiriötön, tulisi vakuus palauttaa heti vuokrasuhteen päätyttyä. Kuitenkin ennen vakuuden palautusta huoneisto tulisi tarkastaa mahdollisten moitteiden havaitsemiseksi. Jos huoneisto on kuitenkin kunnossa, tulee vakuus palauttaa viipymättä vuokralaiselle.
Vahingon sattuessa vakuutusten olisi syytä olla kunnossa. Yleisesti vuokranantaja vaatii vuokralaiselta kotivakuutuksen, jotta mahdolliset vahinkotilanteet saataisiin vakuutuksen piiriin. Laki ei edellytä vuokralaiselta kotivakuutusta, mutta kuitenkin sopimuksessa on usein ehto, että vuokralaisella tulee olla koko vuokrasuhteen ajan voimassa kotivakuutus, joka sisältää myös vastuuvakuutuksen.
Kotivakuutus ei oikeastaan ole vuokralaisen velvoite, vaan etu. Jos yläkerran vesivahinko vaurioittaa irtaimistoasi, ei sitä esimerkiksi kiinteistön vakuutus korvaa. Kotivakuutuksella vuokralainen vakuuttaa huoneistossa olevan irtaimistonsa mm. palo- ja vesivahinkojen varalta. Kotivakuutuksen vastuuosa sen sijaan kattaa esimerkiksi vuokranantajan tai taloyhtiön omaisuudelle aiheutuneita vahinkoja. Normaalisti vuokranantajat tarkastavat vakuutuksen sisällön, jotta vakuutus varmasti pitää sisällään myös vastuuosan. Suosittelemme vuokralaista ottamaan vähintään laajan kotivakuutuksen, jotta se pitää kaiken tarvittavan sisällään.
Asunto on puutteellinen. Miten toimin?
Heti puutteellisuuden huomattuasi, ota yhteyttä vuokranantajaan. Muista kuitenkin tarkistaa vuokrasopimus ja mitä olette siinä sopineet korjauksista. Mikäli vuokrasopimuksessa ei ole mainittu asiasta tai sovittu toisin, eikä se johdu vuokralaisen laiminlyönnistä tai huolimattomuudesta on vuokranantajalla vastuu huoneiston kunnosta.
Mikäli puutteellisuudella on olennainen merkitys, eikä vuokranantaja viipymättä tai sovitussa ajassa huolehdi puutteellisuuden poistamisesta taikka sitä ei voida korjata, on vuokralaisella oikeus vuokrasopimuksen purkamiseen. Vuokranantajan laiminlyödessä puutteellisuuden korjauksen, voi vuokralainen vuokrasopimuksen purkamisen sijaan myös korjata puutteellisuudet vuokranantajan kustannuksella, mutta kuitenkin siten, että kustannukset pysyvät kohtuullisena.
Puutteellisuuden johtuessa rakennuksen keskeneräisyydestä tai jos viranomainen on kieltänyt huoneiston käyttämisen, ei puuttellisuuksia saa alkaa korjaamaan.
Katso lisää laista: http://www.finlex.fi/fi/laki/ajantasa/1995/19950481#L2
Vuokra-aika (toistaiseksi voimassa oleva & määräaikainen)
Vuokrasopimuksen ollessa toistaiseksi voimassa oleva, sopimus jatkuu kunnes toinen osapuoli irtisanoo sen. Usein toistaiseksi voimassa olevaa sopimusta käytettäessä sopimukseen merkitään irtisanomisajan alkamispäivä. Sopimuksissa on yleistä, että sovitaan ensimmäiseksi mahdolliseksi irtisanomisajan alkamispäiväksi vuosi vuokrasopimuksen alkamispäivästä. Vuokrasopimukseen tulisikin selvästi kirjata sopimuksen alkamispäivä ja lisäksi hallintaoikeuden siirtymispäivä, jos se ei ole sama kuin alkamispäivä. Toistaiseksi voimassa oleva vuokrasopimus voidaan purkaa irtisanomisaikojen mukaisesti.
Lisää toistaiseksi voimassaolevasta vuokrasopimuksesta “Tärkeät laki kohdat” sivulla.
Vuokrasopimus voidaan tehdä myös määräaikaisena, jolloin osapuolet sopivat milloin vuokrasopimus päättyy. Määräaikainen vuokrasopimus päättyy automaattisesti ilman irtisanomista sinä päivänä, joka on kirjattu vuokrasopimukseen. Määräaikaista vuokrasopimusta ei voida irtisanoa sinä aikana, kun sopimus on voimassa, koskien niin vuokranantajaa sekä vuokralaista. Sopimuksen ollessa määräaikainen ei sitä voida irtisanoa, mutta se voidaan purkaa, mikäli purkuun oikeuttavat edellytykset ovat olemassa.
Sovi avainten luovutuksesta aina vuokranantajasi kanssa! Vuokrasuhteen päättyessä vuokralaisen tulee palauttaa kaikki hallussaan olevat asunnon avaimet vuokranantajalle. Avainten palautuksesta on syytä ottaa kuittaus, jotta itsellesi jää todiste avainten luovutuksesta. Mikäli avaimia on luovuttaessa vähemmän kuin niitä alunperin sait, saa vuokranantaja teettää puuttuvien avainten tilalle uudet avaimet vuokralaisen kustannuksella. Sopimuksesta riippuen avainten hukkumisen takia voi vuokralainen olla korvausvelvollinen myös lukkojen uudelleensarjoittamisesta.
Vuokralaisen tulee vuokrasuhteen aikana säilyttää avaimia huolellisesti sekä harkita tarkoin kenelle avaimia antaa käyttöön. Avaimissa ei saa olla asunnon tunnistetietoja.
Älä jätä avaimia asunnon sisälle poismuuttaessasi! Muista aina palauttaa kaikki avaimet!
HUOM! Kuitenkin usein avaimet palautetaan KLIK Asuntovuokraukselle, joten sovi vuokranantajasi kanssa tarkemmin avainten palautuksesta.
Mikäli avaimet palautetaan KLIK Asuntovuokrauksen toimistolle aukioloaikojen ulkopuolella, voit palauttaa avaimet suljetussa kirjekuoressa, jossa tulee olla selkeästi esillä: nimesi, asunnon osoite josta muutit, palautuspäivä ja allekirjoituksesi. Avaimia ei saa kuitenkaan palauttaa postitse, sillä mikäli avaimet katoavat matkalla peritään avainten hukkumisesta aiheutuneet kulut (sarjoitus) poismuuttavalta vuokralaiselta.
Vuokrasuhteissa voi syntyä erimielisyyksiä ja lähtökohtaisesti erimielisyydet tulee pyrkiä ratkaisemaan sopimalla, sillä se on nopeampaa, joustavampaa sekä halvempaa, kuin tuomioistuimessa selvittäminen. Lisäksi erimielisyyden ilmentyessä tulee lähtökohtaisesti tarkastaa vuokrasopimus, josta voi löytyä lisätietoa asiasta. Sopimusehtojen tulkinta voi olla osapuolille hieman epäselvää, jolloin kannattaa ottaa yhteyttä esimerkiksi neuvoa antavaan järjestöön tai vuokravälitysliikkeeseen.
Mikäli osapuolten välillä ei päästä yhteisymmärrykseen, voifdaan huoneenvuokrariita viedä käräjäoikeuden käsittelyyn tai kuluttajariitalautakunnan tutkintaan.
Poismuuttopäivä on vuokrasopimuksen päättymispäivän jälkeinen arkipäivä. Jos sopimuksen päättymispäivä on perjantai, on muuttopäivä maanantai. Jos maanantai on pyhäpäivä, on muuttopäivä silloin tiistai. Muuttopäivästä seuraavana päivänä asunnon on oltava tyhjä ja siivottu, sekä kokonaisuudessaan varastoineen vuokranantajan hallinnassa.
Vuokrasopimuksessa voidaan sopia muuttopäivän olevan sama kuin vuokrasuhteen päättymispäivä. Sopimuksessa tulee kuitenkin olla selkeästi ilmaistu mitä muuttopäivästä on sovittu.
Naapurit häiriköivät. Miten toimin?
Häiriköivä naapuri on usein todella ärsyttävä, mutta muista kuitenkin toimia oikein ja asiallisesti. Usein on vaikeaa määritellä minkälainen toiminta on häiriköintiä, mutta häiriköintinä voidaan pitää käytöstä, joka on tavallisesta asumisesta poikkeavaa, toistuvaa, hyvän tavan ja yleisen käytännön vastaista.
•	Ota ylös milloin häiriötä on aiheutettu ja minkälaista se on ollut. Ole muistiinpanoissa tarkka ja laita mukaan myös kellonaika.
•	Voit mennä ystävällisesti huomauttamaan tilanteesta. Usein ihmiset ovat ymmärtäväisiä. Jos kyseessä on kuitenkin väkivaltatilanne, niin soita poliisille.
•	Mikäli keskustelu ei auta, niin ota yhteyttä isännöitsijään.
•	Isännöitsijä arvioi tilanteen ja antaa huomautuksen mikäli se on aiheellista. Taloyhtiön johto voi toimia sovittelijana tilanteessa tarvittaessa.
•	Jos sovittelu ei ratkaise tilannetta, hallitus voi päättää antaa varoituksen asukkaalle asunnon hallintaanotosta. Mikäli häirikkö on vuokralainen, varoitus annetaan niin vuokralaiselle, kuin asunnon omistajalle.
•	Häiriköivälle asukkaalle kerrotaan peruste asunnon mahdolliselle halliintaanotolle. Hallintaanotto on aina painaviin syihin perustuva toimenpide ja häiritsevän toiminnan tuleekin olla toistuvaa tai jatkuvaa.
Haluaisin autopaikan. Mistä saan lisätietoa?
Autopaikkoja voit tiedustella yleisesti taloyhtiön isännöitsijältä. Vuokrasopimuksesta saat taloyhtiön isännöitsijän tiedot. Ellei taloyhtiöstä löydy vapaita paikkoja, voit myös katsoa ilmoituksia netissä, jos lähistöllä olisi vapaana vuokrattava autopaikka.
Lisäksi voit katsoa, jos KLIK Asuntovuokrauksella kotisivuilla olisi autopaikkaa vuokrattavissa.
Sain varoituksen. Miten toimin?
Jos varoitus on aiheellinen tiedostat asian varmasti itsekin ja tiedät mistä se on mahdollisesti tullut. Varoitus on usein selvä merkki, että olet toiminut väärin. Tällöin on viimeistään aika korjata tilanne.
Yksi vuokranantajan antama varoitus riittää jo häädön antamiseen jos häiriökäytös jatkuu. Toisin sanoen jos haluat asua vielä jatkossakin kyseisessä huoneistossa, niin pahoittelet tilannetta ja korjaat toimintatapasi välittömästi varoituksen niiden edellyttämälle tasolle.
Sisään- ja ulosmuuttotarkastukset
Sähköinen muuttotarkastus
Normaalisti vuokrasuhde sujuu täysin ongelmitta aina asunnon vuokrauksesta pois muuttamiseen. Joskus kuitenkin vuokralaisella ja vuokranantajalla saattaa ilmetä erimielisyyksiä siitä, mitkä virheet asunnossa ovat syntyneet vuokrasuhteen aikana ja mitkä olivat asunnossa jo ennen vuokrasuhteen alkua.
Tarjoamme asiakkaillemme ilmaisen, sähköisen muuttotarkastuslomakkeen, jonka avulla varmistat että kaikki sujuu juuri niin kuin kuuluukin. Muuttotarkastus on tosite siitä, missä kunnossa asunto on ollut vuokralaisen vuokratessa sen. Täytät vain lomakkeen ja me arkistoimme muuttotarkastuksesi tiedot puolestasi. Voit koska tahansa pyytää tarkastuksesi tiedot asiakaspalvelustamme!
Voit käyttää muuttotarkastusta niin puhelimella, tabletilla kuin tietokoneellakin!
Tupakoinnista on useita eriäviä mielipiteitä ja se on asia joka jakaa usein mielipiteitä. Kuitenkin tupakkalaissa on säädetty, ettei asunto-osakeyhtiöiden yhteisissä tai yleisissä sisätiloissa saa tupakoida. Näiden lisäksi uusi tupakkalaki toi taloyhtiöille mahdollisuuden hakea tupakointikieltoa myös huoneistoihin ja niiden parvekkeille. Viranomaiset voivat määrätä tupakointikiellon, jos savu pääsee kulkeutumaan esimerkiksi parvekkeelta toiselle. Savun kulkeutuminen on riittävä peruste kiellolle, eikä terveyshaittoja tarvitse osoittaa.
HUOM! Mikäli vuokrasopimuksessasi lukee: “Ei tupakointia.”, tai siihen on kirjattu vastaava lauseke, et saa asunnossa tupakoida.
YritysTietopankkiHinnastoTietosuojaselosteYleiset sopimusehdotEvästeetOta yhteyttä
© 2016 - 2019 Copyright KLIK Asuntovuokraus Oy / Itsenäisyydenkatu 42 / ALL RIGHTS RESERVED. KAIKKI OIKEUDET PIDÄTETÄÄN.